На основу члана 44. став 1. Закона о запосленима у аутономним покрајинама и јединицама локалне самоуправе („Службени гласник РС”, бр. 21/16, 113/17, 113/17 – др. закон, 95/18 и 114/21) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 ‒ др. закон),

Влада доноси

УРЕДБУ   
О ИЗМЕНАМА И ДОПУНАМА УРЕДБЕ О КРИТЕРИЈУМИМА ЗА РАЗВРСТАВАЊЕ РАДНИХ МЕСТА И МЕРИЛИМА ЗА ОПИС РАДНИХ МЕСТА СЛУЖБЕНИКА У АУТОНОМНИМ ПОКРАЈИНАМА И ЈЕДИНИЦАМА ЛОКАЛНЕ САМОУПРАВЕ

Члан 1.

У Уредби о критеријумима за разврставање радних места и мерилима за опис радних места службеника у аутономним покрајинама и јединицама локалне самоуправе („Службени гласник РСˮ, бр. 88/16, 113/17 – др. закон, 95/18 – др. закон, 86/19 – др. закон, 157/20 – др. закон и 123/21 – др. закон), у члану 5. став 2. мења се и гласи:

„Правилником се утврђују радна места и њихови описи, звања у којима су радна места разврстана, потребан број извршилаца за свако радно место, врста и ниво образовања, државни стручни испит, односно посебан стручни испит и потребно радно искуство у струци, као и потребне компетенције за обављање послова радног места.ˮ

После става 2. додаје се нови став 3 који гласи:

„Потребне компетенције за обављање послова радног места утврђују се у обрасцу компетенција који је саставни део Правилника.ˮ

Досадашњи став 3. постаје став 4.

Члан 2.

Наслов изнад члана 6. брише се, а члан 6. мења се и гласи:

„Члан 6.

У аутономној покрајини, јединици локалне самоуправе или градској општини у којој је утврђена службена употреба језика и писма националне мањине, на оним радним местима која подразумевају непосредну усмену и писану комуникацију са грађанима, као компетенција за то радно место утврђује се познавање језика и писма националне мањине.ˮ

Члан 3.

У члану 7. став 1. после речи: „покрајинског секретаријата,ˮ додају се речи: „помоћник генералног секретара скупштине,ˮ.

Члан 4.

У члану 10. реч: „компетентностˮ замењује се речју: „квалификацијеˮ.

Члан 5.

У члану 11. став 3. реч: „ужеˮ замењује се речју: „унутрашњеˮ.

Став 5. мења се и гласи:

„Квалификације су мерило којим се изражавају знања и радно искуство које је потребно за делотворан рад на радном месту.ˮ

Члан 6.

У члану 12. став 3. тачка 2) реч: „ужеˮ замењује се речју: „унутрашњеˮ.

У ставу 4. алинеја пета реч: „компетентностˮ замењује се речју: „квалификацијеˮ, после речи: „на факултетуˮ зарез се замењује словом: „иˮ, а зарез испред и речи:„положен државни стручни испит као и вештина да се при решавању најсложенијих стручних проблема стечена знања стваралачки примене,ˮ бришу се.

Члан 7.

У члану 13. став 3. алинеја пета реч: „компетентностˮ замењује се речју: „квалификацијеˮ, а речи: „детаљно познавање принципа, метода рада и најбољих примера из праксе у некој области које се стиче радним искуством у струци од најмање пет година, положен државни стручни испит као и вештина да се при решавању сложених стручних проблема стечена знања стваралачки применеˮ замењују се речима: „најмање пет година радног искуства у струциˮ.

Члан 8.

У члану 14. став 4. алинеја пета реч: „компетентностˮ замењује се речју: „квалификацијеˮ, после речи: „у трајању одˮ додаје се реч: „најмањеˮ, а речи: „познавање метода рада, поступака и стручних техника које се стиче радним искуством у струци од најмање три године, положен државни стручни испит као и вештина да се при решавању сложених стручних проблема стечена знања применеˮ замењују се речима: „најмање три године радног искуства у струциˮ.

Члан 9.

У члану 15. став 4. алинеја пета реч: „компетентностˮ замењује се речју: „квалификацијеˮ, после речи: „на факултетуˮ зарез се брише, а речи: „положен државни стручни испит завршен приправнички стаж и стечена вештина да се знања применеˮ, замењују се речима: „и завршен приправнички стаж или најмање пет година проведених у радном односу код послодавца из члана 1. ст. 1. и 2. Законаˮ.

Члан 10.

У члану 16. став 3. алинеја пета мења се и гласи:

„- квалификације – стечено високо образовање на основним академским студијама у обиму од 180 ЕСПБ бодова, основним струковним студијама, односно на студијама у трајању до три године и најмање три године радног искуства у струци.ˮ

Члан 11.

У члану 17. став 3. алинеја пета мења се и гласи:

„- квалификације – стечено високо образовање на основним академским студијама у обиму од 180 ЕСПБ бодова, основним струковним студијама, односно на студијама у трајању до три године и завршен приправнички стаж или најмање пет година проведених у радном односу код послодавца из члана 1. ст. 1. и 2. Закона.ˮ

Члан 12.

У члану 18. став 3. алинеја пета мења се и гласи:

„- квалификације – стечено средње образовање у четворогодишњем трајању и најмање пет година радног искуства у струци.ˮ

Члан 13.

У члану 19. став 3. алинеја пета мења се и гласи:

„- квалификације - стечено средње образовање у четворогодишњем трајању и најмање три године радног искуства у струци.ˮ

Члан 14.

У члану 20. став 3. алинеја пета мења се и гласи:

„- квалификације - стечено средње образовање у четворогодишњем трајању и завршен приправнички стаж.ˮ

Члан 15.

У наслову изнад члана 21. реч: „ужихˮ, брише се а после речи: „унутрашњихˮ додаје се реч: „организационихˮ.

У члану 21. речи: „ужих унутрашњих јединица (начелници одељења, шефови одсека, руководиоци група и други)ˮ замењују се речима: „унутрашњих организационих јединица.ˮ

У ставу 2. реч: „ужеˮ брише се, а после речи: „унутрашњеˮ додаје се реч: „организационеˮ.

Члан 16.

У члану 23. став 3. реч: „дефинисањаˮ замењује се речју: „анализеˮ.

Члан 17.

У члану 24. речи: „компетентност неопходнаˮ замењују се речима: „квалификације неопходнеˮ.

Члан 18.

У члану 25. став 1. после речи: „садрже:ˮ додају се речи: „назив унутрашње организационе јединице у којој се налази радно место,ˮ, а после речи: „назив радног места,ˮ додају се речи: „потребан број службеника,ˮ.

У ставу 2. после речи: „унутрашњеˮ додаје се реч: „организационеˮ.

У ставу 3. после речи: „на радном местуˮ додају се речи: „и проценат времена који се проведе у вршењу сваког посла појединачноˮ.

Став 4. мења се и гласи:

„Квалификације неопходне за рад на радном месту садрже: врсту и ниво образовања, државни стручни испит, односно посебан стручни испит и потребно радно искуство у струци који су неопходни за делотворан рад на радном месту.ˮ

Члан 19.

У члану 26. став 1. после речи: „унутрашњомˮ додаје се реч: „организациономˮ.

Члан 20.

После члана 27. додаје се нови члан 27а који гласи:

„Члан 27а

Уз претходни опис радног места, лице из члана 26. став 1. ове уредбе, у сарадњи са службеником који обавља послове анализе радних места (у даљем тексту: аналитичар радних места), уноси предлог потребних компетенција за обављање послова радног места у Образац компетенција за то радно место, прописан уредбом Владе којом се утврђују компетенције за рад службеника у органима аутономних покрајина и јединицама локалне самоуправе.ˮ

Члан 21.

Назив изнад члана 28. и члан 28. мењају се и гласе:

„Претходни опис радног места

Члан 28.

Претходни опис радног места и образац компетенција, достављају се унутрашњој организационој јединици у којој се врше послови управљања људским ресурсима и аналитичар радних места врши њихову даљу анализу, разраду и припрему.ˮ

Члан 22.

Назив изнад члана 29. мења се и гласи:

„Послови аналитичара радног места”.

У члану 29. став 1. мења се и гласи:

„Аналитичар радних места проучава садржину претходног описа радног места и потребних компетенција и ради тога, у сарадњи са руководиоцем из члана 26. став 1. ове уредбе, прикупља све податке који су потребни да би се испитала међусобна усклађеност елемената од којих се састоји претходни опис.ˮ

У ставу 2. реч: „Службаˮ замењује се речју: „Аналитичар радних местаˮ.

Члан 23.

После члана 29. додају се назив изнад члана и члан 29а који гласе:

„Ако аналитичар радних места сматра да претходни опис радног места није правилан

Члан 29а

Ако аналитичар радних места сматра да елементи од којих се састоји претходни опис радног места нису међусобно усклађени, да описани послови нису битни за радно место нити међусобно усклађени, да предлог посебних функционалних компетенција не произилази из описа послова радног места, дужан је да претходни опис, односно образац компетенција врати на поновно састављање, да укаже на неусклађености и да захтева да се унесу неопходне измене.

Ако руководилац који је одговоран за састављање претходног описа радног места, односно обрасца компетенција сматра да не постоји ниједан разлог због којег би претходни опис, односно образац компетенција требало вратити на поновно састављање, одлуку о даљем поступку доноси руководилац унутрашње организационе јединице у којој се врше послови управљања људским ресурсима, односно руководилац органа - ако се претходни опис односи на радно место из унутрашње организационе јединице у којој се врше послови управљања људским ресурсима.ˮ

Члан 24.

У члану 30. реч: „Службаˮ замењује се речима: „аналитичар радних местаˮ.

Члан 25.

После члана 30. додају се називи изнад чланова и чл. 31а, 31б, и 31в који гласе:

„Упоредна анализа претходног описа радног места са стандардним описом радног места

Члан 31а

Аналитичар радних места почиње разврставање тако што претходни опис радног места упоређује са стандардним описом радног места.

Аналитичар радних места као полазну основу узима звање које је предложено у претходном опису радног места и пореди те описе са описом послова из стандардног описа радног места за звање које одговара звању које је предложено у претходном опису. Потом утврђује да ли је звање у које би била разврстана већина послова из претходног описа истоветно звању које је предложено у претходном опису.

У супротном, аналитичар радних места прекида поређење са стандардним описом радног места за звање које одговара звању које је предложено у претходном опису и почиње поређење претходног описа са стандардним описом радног места за неко друго звање.

Завршетак упоредне анализе

Члан 31б

Разврставање поређењем претходног описа радног места са стандардним описом радног места завршено је ако је већина описаних послова чији је укупан проценат времена који се проведе у њиховом вршењу већи од 60% разврстана у исто звање као сви послови из стандардног описа радног места.

Као звање у које се радно место разврстава одређује се звање које је истоветно звању из стандардног описа радног места.

Потом се саставља коначни опис радног места.

Допунска анализа ради разврставања радног места

Члан 31в

Ако упоредна анализа претходног описа радног места са стандардним описом радног места не омогући разврставање, аналитичар радних места примењује сва мерила (мерило сложености послова, самосталности у раду, одговорности, пословне комуникације и квалификација) на опис сваког посла из претходног описа радног места.

Једно мерило примењује се на опис једног посла тако што се опис тог посла упоређује са описом тог мерила унутар сваког звања, а када се сва мерила примене на опис тог посла, одређује се звање у које би он био разврстан ако би се разврставање састојало само од примене свих мерила на опис тог посла.

Ако би после примене свих мерила на опис истог посла, тај посао био разврстан у различита звања (нпр. према мерилу сложености - у звање вишег саветника, према мерилу одговорности - у звање саветника, а према мерилу самосталности - у звање вишег саветника итд.), аналитичар радних места покушава да одреди јединствено звање поређењем свих звања у која је тај посао разврстан, а ако у томе не успе, прекида примену мерила на опис тог посла и прелази на примену мерила на опис неког другог посла. Аналитичар радних места наставља прекинуту примену мерила тек пошто примени остала мерила на опис осталих послова.

Потом, аналитичар радних места саставља посебну изјаву (Прилог 3.) у којој се одређује звање у које би сваки посао из претходног описа радног места био разврстан када се на њега примене сва мерила, који је одштампан уз ову уредбу и који чини њен саставни део.

Као звање у које се радно место разврстава одређује се звање које је одређено за већину послова из претходног описа радног места, ако је проценат времена које се проведе у њиховом вршењу већи од 60%.

Ако аналитичар радних места није у стању да разврста радно место и одреди му звање, разврставање се прекида а аналитичар може да предложи руководиоцу унутрашње организационе јединице у којој се врше послови управљања људским ресурсима да се претходни опис радног места поново састави, да се укине радно место, да се не уводи ново радно место, да се не спајају радна места или да радно место остане у звању у коме је и било.ˮ

Члан 26.

У члану 31. став 1. реч: „Службаˮ замењује се речима: „Унутрашња организациона јединица у којој се врше послови управљања људским ресурсимаˮ, а после речи: „за свако звањеˮ додају се речи: „у одређеној области рада које су утврђене као посебне функционалне компетенције,ˮ.

Члан 27.

У члану 32. став 2. после речи: „разврстаноˮ додају се речи: „и потребне компетенције из обрасца компетенцијаˮ.

У ставу 3. после речи: „руководилацˮ додају се речи: „унутрашње организационе јединице у којој се врше послови управљања људским ресурсимаˮ.

Члан 28.

Прилог 1. и Прилог 2. који су одштампани уз Уредбу о критеријумима за разврставање радних места и мерилима за опис радних места службеника у аутономним покрајинама и јединицама локалне самоуправе („Службени гласник РСˮ, број 88/16) замењују се Прилогом 1. и Прилогом 2. који су одштампани уз ову уредбу и који чине њен саставни део.

Састављање обрасца компетенција и усклађивање обрасца

коначног описа радног места

Члан 29.

Састављање обрасца компетенција и усклађивање обрасца коначног описа радног места са одредбама ове уредбе, извршиће се у року од девет месеци од дана ступања на снагу Закона о изменама и допунама Закона о запосленима у аутономним покрајинама и јединицама локалне („Службени гласник РСˮ, број 114/21).

Члан 30.

Ова уредба ступа на снагу осмог дана од дана објављивања у „Службеном гласнику Републике Србије”.

05 Број: 110-505/2022

У Београду, 28. јануара 2022. године

В Л А Д А

|  |  |
| --- | --- |
|  | ПРЕДСЕДНИК  Ана Брнабић |

**Прилог 1.**

**ОБРАЗАЦ ПРЕТХОДНОГ ОПИСА РАДНОГ МЕСТА**

|  |  |  |  |  |
| --- | --- | --- | --- | --- |
| **Назив унутрашње организационе јединице**  **Назив радног места:**  **Потребан број службеника:** |  | | | |
| **Назив непосредно надређеног радног места:** |  | | | |
| **Назив непосредно подређеног радног места** |  | Звање |  | Број службеника |
|  |  |  |  |  |
|  |  |  |  |  |

|  |  |
| --- | --- |
| **Сврха радног места** |  |
|  | |

|  |  |
| --- | --- |
| **Послови радног места:** | време које се проведе у вршењу сваког посла у % |

|  |  |
| --- | --- |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

|  |  |
| --- | --- |
| **Квалификације за рад на радном месту:** |  |
|  | |
|  | |
| **Предлог звања у које се радно место разврстава:** |  |
| **Датум састављања претходног описа радног места** |  |
| **Потпис службеника који је припремио претходни опис радног места** | |
|  | |

**Прилог 2.**

**ОБРАЗАЦ КОНАЧНОГ ОПИСА РАДНОГ МЕСТА**

|  |  |  |  |  |
| --- | --- | --- | --- | --- |
| **Назив унутрашње организационе јединице**  **Назив радног места:**  **Потребан број службеника:** |  | | | |
| **Назив непосредно надређеног радног места:** |  | | | |
| **Назив непосредно подређеног радног места** |  | **Звање** |  | **Број службеника** |
|  |  |  |  |  |
|  |  |  |  |  |

|  |  |  |
| --- | --- | --- |
| **Сврха радног места:** |  |  |
|  | | |
|  | | |

|  |  |
| --- | --- |
| **Послови радног места:** | време које се проведе у вршењу сваког посла у % |

|  |  |
| --- | --- |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
| **Квалификације за рад на радном месту:** | |
|  | |
|  | |
|  | |
|  | |
|  | |

|  |  |
| --- | --- |
| **Компетенције** |  |
|  |  |
| **Понашајне компетенције** |  |
| **Опште функционалне**  **компетенције** |  |
| **Посебне функционалне**  **компетенције у одређеној**  **области рада**  (уписати) | **Области знања и вештина**  (уписати) |
|  |  |
|  |  |
|  |  |
|  |  |
|  |  |
|  |  |
| **Посебне функционалне**  **компетенције**  **за одређено радно место**  (уписати) | **Области знања и вештина** (уписати) |
|  |  |
|  |  |
|  |  |
|  |  |
|  |  |
| **Предлог звања у које се радно место разврстава:**  **Звање у које се радно место разврстава:**  **Датум састављања коначног описа радног места**  **Потпис аналитичара**  **Потпис руководиоца унутрашње организационе јединице у којој се врше послови управљања људским ресурсима** | |

**Прилог 3.**

**Посебна изјава којом се одређује звање у које би сваки посао радног места био разврстан када се на њега примене сва мерила**

|  |  |  |
| --- | --- | --- |
| ***Посао*** | ***мерило*** | ***звање*** |
|  | Сложеност послова |  |
| Самосталност у раду Одговорност |  |
| Пословна комуникација |  |
| Квалификације |  |

***Звање*** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| ***Посао*** | ***мерило*** | ***звање*** |
|  | Сложеност послова |  |
| Самосталност у раду Одговорност |  |
| Пословна комуникација |  |
| Квалификације |  |

***Звање*** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| ***Посао*** | ***мерило*** | ***звање*** |
|  | Сложеност послова |  |
| Самосталност у раду Одговорност |  |
| Пословна комуникација |  |
| Квалификације |  |

***Звање*** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Потпис службеника** |  |
| **Потпис руководиоца** |  |